Tarybos Reglamentas (EEB) Nr. 2214/80
1980 m. birželio 27 d.
dėl susitarimo dėl žvejybos tarp Europos ekonominės bendrijos ir Norvegijos Karalystės sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi 1976 m. lapkričio 3 d. rezoliucijoje dėl tam tikrų 200 mylių žvejybos zonos, pradėsiančios veikti 1977 m. sausio 1 d., sukūrimo Bendrijoje išorinių aspektų Taryba sutiko, kad per atitinkamus Bendrijos susitarimus turi būti gauta ir išlaikyta Bendrijos žvejų teisė žvejoti trečiųjų šalių vandenyse;
kadangi turi būti patvirtintas susitarimas dėl žvejybos tarp Bendrijos ir Norvegijos,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas dėl žvejybos tarp Europos ekonominės bendrijos ir Norvegijos Karalystės.
Susitarimo tekstas pridedamas prie šio reglamento.
2 straipsnis
Tarybos pirmininkas paskelbia susitarimo 12 straipsnyje numatytą pranešimą [2].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. birželio 27 d.